Prusac

Prusac je naseljeno mjesto u općini Donji Vakuf, Bosna i Hercegovina.

 Geografija 
Naselje Prusac se nalazi u gornjem toku rijeke Vrbas između Bugojna i Donjeg Vakufa. Stari grad u Pruscu je jedan od najstarijih gradova u Skopaljskoj dolini. U blizini Prusca je i najveće dovište muslimana u Evropi, Ajvatovica.

 Historija 
Prusac je bio poznato stjecište srednjovjekovnih bosanskih intelektualaca. Prusac je osnovan kao naselje pod turskim nazivom Akhisar, bosanski "Bijeli Grad" ili "Biograd". Za vrijeme osmanlijske vladavine Bosnom, Prusac je jedno vrijeme bio ponovo kulturni i vjerski centar Bosanskog pašaluka i predpostavlja se da je u Pruscu nastalo bosansko pismo koje je koristilo arapske pismene znakove, ali je fonetski prilagođeno bosanskom govoru i izgovoru, poznato kao arebica ili alhimiado. Na području Prusca, prije njegovog osnivanja, postojala su naselja, a prvi stanovnici su bili Iliri, zatim Rimljani, Ugari, Osmanlije, te Bošnjaci.

 Nacionalni spomenici 
Na teritorija naselja nalaze se tri nacionalna spomenika Bosne i Hercegovine.
 Graditeljska cjelina - Handanija džamija u Pruscu (Handan-begova, Handan-agina, Hajdar Ćehajina ili Čaršijska džamija). Graditeljsku cjelinu čine džamija i mezarje u okviru haremskog zida, te haremski zid sa ulaznom kapijom i česmom.
 Graditeljska cjelina  - Pruščakova (Hasana Kjafije) džamija. Nacionalni spomenik se sastoji od Pruščakove džamije, medrese, sudnice, turbeta Hasana Kjafije, džamijskog harema i pokretnog nasljeđa koje čine:
a) levha izrezbarena u drvetu,

b) kamena ploča - natpis o obnovi sultan Bajazidove džamije.

 Historijsko područje – Stari grad Prusac. Nacionalni spomenik čini tvrđava, obor, Donji grad i pokretno naslijeđe koji se nalazi u Arheološkoj srednjovjekovnoj zbirci Zemaljskog muzeja Bosne i Hercegovine u Sarajevu.

 Stanovništvo 

 Reference 

 Literatura 
 Enciklopedija Jugoslavije, Zagreb 1987

 Vanjski linkovi 

 Zvanični sajt općine Donji Vakuf

Kategorija:Prusac